ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

6 ΟΚΤΩΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

931 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Αναθεώρηση του εγκεκριμένου ρυμοτομικού σχεδίου των οικισμών Ν. Σά¬ 
ντας και Παντελεήμονα της Κοινότητας Ν. Σάντας (Ν. Κιλκίς) και 

έγκριση της πολεοδομικής μελέτης σε συνεχόμενη έκταση των ίδιων πε¬ 
ριοχών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τα άρθρα 6 (παρ.1, 
4, 5 και 6). 7 (παρ. 1, .2 και 4) και 38 παρ. 4 αυτού. 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9, 11, 
29 και 70. 

3. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

4. Τις διατάξεις του Ν. 1577/85 (ΦΕΚ 210/Α) καί ειδικότερα τα 
άρθρα 2 (παρ. 42), 6 (παρ. 1 και 2), 7, 8, 9 και 15 αυτού. 

5. Την αριθ. 47306/1868/4.7.85 απόφαση του Υπουργού Χωρο¬ 
ταξίας, Οικισμού και Περιβάλλοντας «Έγκριση του Γενικού Πολεοδομι- 
κού Σχεδίου των οικισμών Νέας Σάντας και Παντελεήμονα της κοινό¬ 
τητας Νέα Σάντας (Ν. Κιλκίς)» (ΦΕΚ 384/Δ/25.7.85). 

6. Τις διατάξεις του από 26.8.85 Π. Δ/τος «Πολεοδόμηση και 
επέκταση οικισμών της χώρας μέχρι 2.000 κατοίκους και τροποποίησή 
του από 24.4.85 Π. Δ/τος (ΦΕΚ 181/Δ)». (ΦΕΚ 414/Δ/30.8.85) 
και ειδικότερα το άρθρο 2 παρ. 5 αυτού. 

7. Την αριθ. οικ. 346/14.10.85 απόφαση του Νομάρχη Κιλκίς. 

8. Τις αριθ. 54/1985 και 82/1985 γνωμοδοτήσεις του Κοινοτικού 
Συμβουλίου Ν. Σάντας. 

9. Την αριθ. 2/συν. 3/1986 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος του Ν. Κιλκίς. 

10. Τις αριθ. 263/1986 και 407/1986 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται: α) η αναθεώρηση του ρυμοτομικού σχεδίου των οικι¬ 
σμών Ν. Σάντας και Παντελεήμονα της Κοινότητας Ν. Σάντας (Ν. 
Κιλκίς) που έχουν δημιουργηθεί από διανομές του Υπουργείου Γεωρ¬ 
γίας και έχουν κυρωθεί σύμφωνα με το άρθρο 3, (παρ. 6) του Ν. 
Δ/τος 1189/28.6.72 (ΦΕΚ 99/Α), με τη διαπλάτυσνη οδών, κοινο¬ 
χρήστων χώρων, τη δημιουργία πεζοδρόμων, πλατειών, χώρων κοινω¬ 
φελών λειτουργιών, χώρων ιερού ναού, κοινοχρήστων χώρων, χώρου 
για την ανέγερση κτιρίων κοινοτικού γραφείου — σχολείου — πολιτιστι¬ 
κών λειτουργιών — οργανισμών κοινής ωφέλειας, χώρου σχολείου με 


στοιχεία Β Γ Ζ Ε Β, χώρου για κοινωφελείς και πολιτιστικές λειτουργίες 
με στοιχεία Α Β Γ ΔΑ, χώρου εγκαταστάσεων πρόνοιας και χώρου 
αθλητικών εγκαταστάσεων και β) το πολεοδομικό σχέδιο περιοχών 
των παραπάνω οικισμών με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων, πλατείας, χώρου για εγκα¬ 
ταστάσεις μεταφοράς — συνεργείων — χονδρεμπορίου, χώρου εγκατα¬ 
στάσεων περίθαλψης, χώρου εγκαταστάσεων πρόνοιας - περίθαλψης, 
χώρων σχολείου, χώρου πυροσβεστικού σταθμού και χώρου περίθαλ¬ 
ψης ζώων (αγροτικό κτηνιατρείο) όπως οι παραπάνω ρυθμίσεις φαίνο¬ 
νται στα έξι (6) χρωματισμένα σχετικά πρωτότυπα διαγράμματα σε 
κλίμακα 1:1000 που θεωρήθηκαν από τον Προϊστάμενο της Δ/νσης 
Πολεοδομικών Εφαρμογών με την αριθ. 52418/1986 πράξη του και 
που συνοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός των οικισμών Ν. Σάντας 
και Παντελεήμονα της κοινότητας Ν. Σάντας των οποίων το πολεο¬ 
δομικό σχέδιο εγκρίνεται με το άρθρο 1 και καθορίζονται οι όροι 
και περιορισμοί δόμησης για την περιοχή της οποίας αναθεωρείται 
το σχέδιο με το ίδιο άρθρο ως εξής. 

Άρθρο 3. 

Στους οικοδομήσιμους χώρους που φαίνονται στα διαγράμματα με 
στοιχεία Ο.Τ. επιτρέπεται η ανέγερση κτιρίων για χρήση γενικής κατοικίας 
όπως προσδιορίζεται στο άρθρο 5 του Π. Δ/τος 81/80 (ΦΕΚ 27/Α). 

Άρθρο 4. 

1. Στην πρόσοψη των οικοπέδων οικοδομημένων ή μη που βρίσκο¬ 
νται στις περιοχές των οποίων το πολεοδομικό σχέδιο και η αναθεώ¬ 
ρηση εγκρίνεται με το άρθρο 1, επιβάλλεται προκήπιο πλάτους τεσσά¬ 
ρων (4), οκτώ (8), δέκα (10) και δέκα πέντε (15) μέτρων όπως 
φαίνεται στα ίδια ως άνω διαγράμματα. 

2. Στα οικόπεδα που έχουν πρόσωπο στο χώρο πλατείας του οικισμού 
Ν. Σάντα επιβάλλεται παρόδια στοά πλάτους τεσσάρων (4) μέτρων όπως 
φαίνεται με κόκκινη διακεκομμένη γραμμή στο διάγραμμα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης ορίζονται ως εξής: 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Επιπλέον των διατάξεων της προηγουμένης παραγράφου και 
ειδικά για τις περιοχές των οποίων εγκρίνεται το πολεοδομικό σχέδιο 
με το άρθρο 1 του παρόντος, θεωρούνται άρτια και οικοδομήσιμα τα 
οικόπεδα εφόσον μέσα σ’ αυτά εγγράφεται κάτοψη κτιρίου με ελάχιστη 
επιφάνεια 50 μ 2 και ελάχιστες διαστάσεις 5μ. 

3. Μέγιστο ποσοστό κάλυψης των οικοπέδων πενήντα τοις εκατό (50%) 

της επιφάνειας τους. . 

4. Μέγιστο ύψος των κτιριών επτάμισυ (7,50) μέτρα. 

5. Ο συντελεστής δόμησης καθορίζεται κατά τομείς I και II όπως 
τα όρια τους φαίνονται με κίτρινη συνεχή γραμμή ως εξής: 

- Τομέας I. 

Συντελεστής δόμησης 0,8. 

— Τομέας II. 

Συντελεστής δόμησης 0,5. 

6. Καθορίζεται η θέση των χτιρίων στα οικόπεδα της περιοχής Ν. Σάντας 
της οποίας αναθεωρείται το σχέδιο όπως φαίνεται στα σχετικά διαγράμματα. 

7. Τα ανεγερθησόμενα κτίρια στους χώρους ειδικών χρήσεων, πλην 
των χώρων που από το σχέδιο καθορίζεται προκήπιο, πρέπει να απέ¬ 
χουν από τις ρυμοτομικές γραμμές τουλάχιστον δύο (2) μέτρα. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 7 Αυγούστου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 

